Document ID: 31989R1225

NEUVOSTON ASETUS (ETY) N:o 1225/89,
annettu 3 päivänä toukokuuta 1989,
rasva-alan yhteisestä markkinajärjestelystä annetun asetuksen N:o 136/66/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksen N:o 136/66/ETY(4), sellaisena kuin se on viimeksi muutettuna asetuksella (ETY) N:o 2210/88(5), 5 artiklassa määritellään oliiviöljyn pientuottajan käsite, johon sovelletaan mainitussa artiklassa tarkoitettua erityisjärjestelmää; kyseistä määritelmää olisi tarkistettava erityisesti hallinnollisten asioiden moitteettoman hoitamisen varmistamiseksi,
asetuksen N:o 136/66/ETY 26 artiklassa säädetään, että öljysiementen interventio-ostohinta on 94 prosenttia neuvoston jokaiselle markkinointivuodelle vahvistamasta interventiohinnasta; interventioon ostettuihin tuotteisiin sovelletaan kuukausittaisia korotuksia sekä rapsinsiementen 00-lajikkeiden osalta laatulisää; jos taatut enimmäismäärät ylitetään, ostohintaa on tarkistettava määrällä, joka vastaa määrää, jolla tukea on tarkistettu; selkeyden vuoksi kyseistä säännöstä olisi täsmennettävä,
rapsin-, rypsin- ja auringonkukansiementuotannon myynnin interventioelimille olisi oltava poikkeuksellinen toimenpide; markkinoiden järkevän ohjaamisen varmistamiseksi kyseisen tuotannon myyntiä käyttäjäyrityksille olisi edistettävä; tämän vuoksi on tarkoituksenmukaista rajoittaa tuottajien mahdollisuutta vedota interventioelimiin,
asetuksen N:o 136/66/ETY 25 artiklassa vahvistetaan ajankohta, josta alkaen kuukausittaisia korotuksia sovelletaan; suuremman joustavuuden varmistamiseksi olisi säädettävä, että kyseinen ajankohta on määritettävä asetuksessa, jossa vahvistetaan jokaisena markkinointivuonna sovellettavat kuukausittaiset korotukset,
kaupan tasapainottamiseksi oliiviöljyalalla on säädetty tuen vahvistamisesta ennakolta; kokemus on kuitenkin osoittanut, että tietyissä olosuhteissa, erityisesti silloin, jos asianomaiset käyttävät epätavallisen usein kyseistä järjestelmää, on syytä pelätä vaikeuksia kyseisillä markkinoilla, ja
tilanteen korjaamiseksi on voitava toteuttaa nopeasti toimenpiteitä; tämän vuoksi on säädettävä komission mahdollisuudesta toteuttaa kyseisiä toimenpiteitä hallintokomitean lausunnon jälkeen tai kiireellisessä tapauksessa myös ennen komitean kokoontumista,
ON ANTANUT TÄMÄN ASETUKSEN:
1 artikla
Muutetaan asetus N:o 136/66/ETY seuraavasti:
1 Korvataan 5 artiklan
- 1 kohdan toisessa ja kuudennessa alakohdassa,
- 2 kohdan ensimmäisessä luetelmakohdassa
luku "300" luvulla "400".
2 Lisätään 20 artiklaan kohta seuraavasti:
"4 Jos markkinatilannetta tarkasteltaessa todetaan tuen ennakkovahvistusta koskevien säännösten soveltamisesta johtuvia vaikeuksia tai jos tällaisia vaikeuksia uhkaa syntyä, voidaan 38 artiklassa säädettyä menettelyä noudattaen päättää näiden säännösten soveltamisen keskeyttämisestä niin pitkäksi aikaa kuin on ehdottomasti tarpeen.
Erittäin kiireellisissä tapauksissa komissio voi tarkasteltu aan tilannetta kaikkien sen käytettävissä olevien tietojen perusteella päättää ennakkovahvistuksen keskeyttämisestä enintään kolmen työpäivän ajaksi.
Lupahakemuksia, joihin liittyy hakemus ennakkovahvistuksesta, ei keskeyttämisaikana hyväksytä."
3 Korvataan 24 a artiklan 1 kohta seuraavasti:
"1 Rapsin- ja rypsinsiementen niin sanottujen 00-lajikkeiden tavoitehintaa, interventiohintaa ja interventio-ostohintaa korotetaan laatulisällä."
4 Korvataan 25 artiklan ensimmäinen alakohta seuraavasti:
"Myyntien porrastamisen mahdollistamiseksi tavoitehintaa, interventiohintaa ja interventio-ostohintaa korotetaan kuukausittain vähintään viiden kuukauden ajan erikseen määritettävän ajanjakson aikana rapsin- ja rypsinsiementen osalta markkinointivuoden viidennen kuukauden alkamisesta ja auringonkukansiementen osalta markkinointivuoden neljännen kuukauden alkamisesta määrällä, joka on yhtä suuri kaikkien kolmen hinnan osalta."
5 Korvataan 26 artiklan 1 kohdan ensimmäinen alakohta seuraavasti:
"Interventioelin ostaa 1 päivästä marraskuuta 31 päivään toukokuuta tai Espanjassa ja Portugalissa interventioon tarjottujen auringonkukansiementen osalta 1 päivästä elokuuta 30 päivään huhtikuuta 2 ja 3 kohdan mukaisesti annetuin edellytyksin sille tarjotut yhteisöstä peräisin olevat siemenet. Interventio-ostohinta on 94 prosenttia interventiohinnasta. Tarvittaessa kyseistä ostohintaa korotetaan kuukausittaisilla korotuksilla sekä 24 a artiklassa tarkoitetulla laatulisällä ja tarkistetaan 27 a artiklan 4 kohdassa tarkoitetulla määrällä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan rapsin- ja rypsinsiemeniin 1 päivästä heinäkuuta 1989, auringonkukansiemeniin 1 päivästä elokuuta 1989 ja oliiviöljyyn 1 päivästä marraskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä toukokuuta 1989.

Labels: 3
2
17